CELEX: 62020TN0179
Language: mt
Date: 2020-03-18 00:00:00
Title: Kawża T-179/20: Rikors ippreżentat fit-18 ta’ Marzu 2020 – JP vs Il-Kummissjoni

22.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/29
            
         
      Rikors ippreżentat fit-18 ta’ Marzu 2020 – JP vs Il-Kummissjoni
      (Kawża T-179/20)
      (2020/C 209/40)
      Lingwa tal-kawża: l-Ingliż
      
         Partijiet
      
      
         Rikorrent: JP (rappreżentanti: S. Rodrigues u A. Champetier, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-17 ta’ Lulju 2019 li ma tinkludix lir-rikorrent fil-lista ta’ riżerva ta’ kandidati magħżulin tal-kompetizzjoni EPSO/AD/363/18 – Amministraturi (AD7), flimkien mad-deċiżjoni tal-10 ta’ Diċembru 2019 li tiċħad it-talba tar-rikorrent għal eżami mill-ġdid;
               
            
                  —
               
               
                  tordna lill-konvenuta tikkumpensa d-danni sostnuti; u
               
            
                  —
               
               
                  tikkundanna lill-konvenuta tbati l-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq ksur tal-prinċipju li l-membri tal-Bord tal-Għażla għandu jkollhom il-kapaċitajiet meħtieġa għal evalwazzjoni oġġettiva tal-eżekuzzjoni u tal-kwalifiki professjonali tar-rikorrent matul l-intervista relatata mal-qasam, ksur tal-prinċipju ta’ trattament ugwali u ksur tal-prinċipju ta’ aspettattivi leġittimi.
               
            
                  2.
               
               
                  It-tieni motiv ibbażat fuq ksur tal-prinċipju li l-kompożizzjoni tal-Bord tal-Għażla għandha tkun suffiċjentement stabbli.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni.